b'\n_START_ARTICLE_\nStudeni\xc5\xa1ki tipik\n_START_PARAGRAPH_\nStudeni\xc5\xa1ki tipik je srbski srednjeve\xc5\xa1ki dokument z za\xc4\x8detka 13. stoletja._NEWLINE_Napisal ga je Sveti Sava v samostanu Studenica leta 1208. Tipik vsebuje tudi \xc5\xbeivljenjepis Savinega o\xc4\x8deta  Stefana Nemanje, kasneje meniha Simeona. Dokument je prva ustava Srbske pravoslavne cerkve. Pisan je bil za samostan Studenica in urejal \xc5\xbeivljenje v meni\xc5\xa1ki skupnosti, organizacijo in samostansko upravo, molitev, prehrano in post.\n_START_SECTION_\nZgodovina\n_START_PARAGRAPH_\nStudeni\xc5\xa1ki tipik je napisan po zgledu  na Karejski tipik in bil sam vzor za kasnej\xc5\xa1i tipik samostana \xc5\xbdi\xc4\x8da in drugih samostanov v Srbiji. Sveti Sava pri pisanju ni imel v mislih samo notranje organizacije samostana, ampak je vanj vnesel tudi meni\xc5\xa1ke izku\xc5\xa1nje samostanov na Sveti gori (Atos) in verskih sredi\xc5\xa1\xc4\x8d na vzhodu, predvsem tistih v Konstantinoplu, Palestini (Lavra sv. Save (Sabe) Posve\xc4\x8denega) in na Sinaju._NEWLINE_S Studeni\xc5\xa1kim tipikom se je po zgledu na bizantinske samostane ustanovila prva bolni\xc5\xa1nica v Srbiji. V njem so opisane tudi podrobnosti, na primer podatki o razporedu le\xc5\xbei\xc5\xa1\xc4\x8d za bolnike, delu osebja, hi\xc5\xa1nemu redu, na\xc4\x8dinu shranjevanja zdravil, postopanju pri mno\xc5\xbei\xc4\x8dnih boleznih in drugo. Bolni\xc5\xa1nica je imela \xc5\xa1tiri prostore in dvanajst postelj. Ozdravljeni bolniki so ob odhodu dobili  odpustnico. Sava je s tipikom prepovedal padarstvo._NEWLINE_Studenica je bila s to ustavo opredeljena kot neodvisna od cerkvenih in posvetnih oblasti.'